LÄHIKUVASSA
Hei! Tervetuloa Lähikuvassa-ohjelmaan.
Olen Daniela Persin.
Mukana on Fredrik Ekholm, jonka tapasimme myös viime kerralla.
Tänään puhumme Israel-kutsumuksen lujittamisesta.
Fredrik on osallistunut jo vuosi- kymmeniä Israel-työhön, -
koska sai siihen kutsumuksen jo nuorena.
Vuonna 2014 Israelin ulkoministeriö nimitti hänet -
Israelin kunniakonsuliksi Suomeen. Puhumme siitä kohta lisää.
Tervetuloa, Fredrik! - Kiitos. Kiva olla taas täällä.
Tänään puhumme Israelista. - Se onkin sydämelläni.
Miten sait kutsun Israel-työhön?
Israel oli esillä seurakunnassani, ja ymmärsin sen olevan tärkeä.
1976 päädyin mukaan politiikkaan kristillisdemokraattien riveihin.
Puolueessa vaikuttivat Ulla Järvilehto ja Raino Westerholm, -
jotka olivat Israelin ystäviä. Sain halun olla Israelin puolella.
80-luvun lopulla koin hengellisen uudistumisen.
Ovia alkoi avautua, niin kuin puhuimme viime kerralla.
Sain Israel-työn kutsumuksena taivaasta.
Aloitin sen jo 1990.
Pohjautuiko kutsumuksesi sananpaikkaan tai profetiaan?
Kutsumukseni perustui Raamattuun, -
ja tunsin voimakkaasti sen tulleen Jumalalta.
Aloin toiminnan miehenä järjestää kaksikielisiä Israel-tapahtumia -
seurakuntaan jo 90-luvulla. Ihmisiä tuli koko seudulta.
Kirkko oli tupaten täynnä, koska sellaiset tilaisuudet olivat uusia.
Hankimme parhaat puhujat, -
jotta ihmiset saisivat Israelin sydämelleen.
Keräsimme varoja myös Exodus-työlle, -
juutalaisten muutolle Israeliin entisen Neuvostoliiton alueelta.
Sain kehotuksen täyttää kokonaisen lennon juutalaisilla -
keräämillämme rahoilla. Niin tarkka ja vahva oli kutsumus.
Liikutuin välillä kyyneliin asti, kun kuulin puheita kaseteilla -
juutalaisten paluusta kotimaahansa profetioiden täyttymyksenä.
Sain olla siinä mukana pyhittämässä Jumalan nimeä.
Monet puhuvat Israel-työstään. Mitä se sinulle merkitsee?
Se merkitsee Raamatun sanoman elämistä todeksi -
ja Herralta saadun kutsumuksen toteuttamista.
Lisäksi kaikkien kristittyjen, -
jotka olemme saaneet hengellisiä siunauksia juutalaisten kautta, -
tulisi olla tukemassa heitä koko sydämestämme.
Olet puhunut Exodus-työn tukemisesta -
ja Israel-kokousten pitämisestä. Mitä muuta olet tehnyt?
Pidimme Israel-tapahtumia 10 vuoden ajan intensiivisesti, -
ja niiden vanavedessä syntyi paljon muutakin.
Esimerkiksi suurlähettiläs kehotti minua tulemaan mukaan -
FITA:an, Suomi-Israel -kauppayhdistykseen.
Tapasimmekin sen hallituksessa.
Liikemiehenä haluan tukea Suomen ja Israelin välistä kauppaa.
Koin myös, että koska autoin juutalaisia muuttamaan Israeliin, -
minun piti pyrkiä luomaan sinne työpaikkoja.
Aloimme tuoda israelilaisia tuotteita Suomeen.
Perustimme sitä varten uuden yrityksen, -
jossa vaimoni ja tyttäreni auttoivat minua.
Olemme tehneet yhteistyötä 10 eri yrityksen kanssa.
Työ jatkuu edelleen, mikä on ihme.
Meillä on Suomessa monta jälleenmyyjää.
Näky tähän työhön on saatu Jes. 60:10-12:sta, -
jossa pidämme porttejamme auki Israelille ja siunaamme sitä.
Meillä on ollut välillä jopa 200 jälleenmyyjää, -
joilla on ollut mahdollisuus siunata Israelia.
Meidän pitää hoitaa tämä työ niin hyvin kuin mahdollista, -
koska Room. 11:n mukaan meidän on herätettävä heidät kadehtimaan -
sitä, mitä meillä on.
Suhteet näihin liikemiehiin on siis hoidettava hyvin.
Tärkein kauppakumppanimme Israelissa sai uuden johtajan.
Hän saapui Vaasaan katsomaan toimintaamme vähän varautuneena.
Olimme sitä, mitä olemme. Kohtelimme häntä hyvin.
Kutsuimme häntä kotiimme. Näytimme hänelle seutua.
Kerroimme hänelle elämästämme ja työnäystämme.
Tämä karski juutalainen liikemies liikuttui niin, -
että alkoi itkeä.
Hän sanoi: "Kun tulette Israeliin, tulkaa tapaamaan perhettäni.
Vanhempani pelastuivat Itä-Euroopan holokaustista.
He eivät ole tavanneet rakastavia kristittyjä, -
joten heidän täytyy saada tavata teidät."
Tällä tavoin meidän on tehtävä työtä ja oltava esimerkkeinä.
Työssänne ICCC:ssä, kristillisessä kauppakamarissa, -
olette olleet Israelin pääministerin päivällisillä.
Saimme kehotuksen jo 1992 järjestää tapaamisen viranomaisten kanssa.
Silloin aloitimme liiketoiminnan Israelin kanssa.
Vuoden 2002 konferenssiin olimme valmistaneet -
1100 bisnestapaamista juutalaisten -
ja eri puolelta maailmaa olevien kristittyjen liikemiesten välille.
Siksi ICCC on ainoana kristillisenä järjestönä kutsuttu -
Israelin pääministerin ja presidentin tilaisuuksiin.
Olemme myös tehneet yhteistyötä Israelin vienti-instituutin -
ja yritysyhdistyksen kanssa ja rakentaneet luottamusta.
Kristittyjen historiahan ei ole kovin luottamusta herättävä.
Olet saanut osallistua politiikkaan ja diplomatian maailmaan.
Sitten Israelin ulkoministeriö teki sinulle yllättävän ehdotuksen.
Israelin suurlähettiläs Dan Ashbel, jota en ollut tavannut koskaan, -
otti minuun yhteyttä.
Muut Israelin suurlähettiläät olivat olleet mukana -
yritystapaamisissa.
Kaipa he olivat seuranneet tekemisiämme.
Hämmästyin, kun minulle ehdotettiin kunniakonsuliksi ryhtymistä.
Ehdotus hyväksyttiin Israelissa, Suomessa ja Beninissä.
Prosessi oli pitkä, mutta Jumala oli avannut oven.
Vaikka tehtävä onkin Israelin antama, Herra on kaiken takana.
Hän näkee sydämeemme, ja hänellä on oma mittanuoransa, -
vaikka emme itse olisikaan mielestämme täysin päteviä.
Onko saamasi titteli vain kunnianimitys -
vai liittyykö siihen tehtäviä? - Suomessa on 120 kunniakonsulia.
Ei nimitykseen aina liity kovin paljon tekemistä, -
mutta haluan tehdä parhaani joka asiassa.
Tehtäväni on luoda ja ylläpitää hyviä liikesuhteita maiden välillä.
Asia on jo sydämelläni, ja sitä on tässä asemassa helpompi hoitaa.
Kulttuuripuolikin on mukana.
Tapasin erään diplomaatin Israelin ulkoministeriöstä.
Puhuimme kunniakonsuliksi valitsemisesta.
Kirjoitin hänelle myöhemmin, -
että tiesin Israelin kunniakonsulin tehtävän olevan ainutlaatuinen.
Israel-vakaumukseni on muovautunut elämän aikana.
Olin päättänyt seistä Israelin rinnalla myrskyissäkin.
Tehtävä on erilainen kuin mikään muu.
Ei ole kyseessä vain kunniatehtävä. Juurien on mentävä syvemmälle.
Mitä haluaisit tapahtuvan? Mihin haluat keskittyä?
Haluan kehittää kristittyjen ja juutalaisten välisiä suhteita.
On epätavallista, -
että kristitty on saanut Israelin kunniakonsulin tehtävän.
Suurin osa Israelin kunnia- konsuleista on juutalaisia.
Olin kunniakonsuleiden tapaamisessa Israelissa vuosi sitten.
Eräässä haastattelussa minusta käytettiin nimitystä -
"asialleen antautunut kristitty".
He ymmärtävät nyt, että kristitytkin voivat tukea heitä.
Minun sanottiin olevan myös "anti-BDS", -
eli vastustavan Israelin saamia boikotteja ja sanktioita.
Haluan todella vastustaa niitä ja puolustaa Israelia.
Sitä voi tehdä monella eri tasolla ja täytyy olla joustava.
Aion puolustaa Israelia aivan uudella tasolla, -
mutta palvella edelleen seurakuntia ja kristillistä kauppakamaria.
Kaikki edeltävä työni on luonut verkostoja, -
joita tässä asemassa voi käyttää hyödykseen.
Olet saanut profeetallisesti sydämellesi myös Ruotsin ja Norjan.
Ehkä kunniakonsulin tehtävä avaa ovia sinnekin, -
koska Israelilla ei ole kunnia- konsuleita muualla Pohjolassa -
Islantia lukuunottamatta.
Ruotsissa ja Norjassa saattaa olla enemmän antisemitismiä -
ja vähemmän oikeaa tietoa Israelista kuin Suomessa.
Mitä asian hyväksi voisi tehdä?
Pääasiana on hoitaa tehtävääni hyvin Suomessa, -
mutta ehkä kapasiteettia löytyy auttaa asioita sielläkin.
Ruotsinkieliselle voi ovi avautua sieltä.
Olinkin juuri puhumassa Ruotsissa eräässä Israel-konferenssissa.
Israelin Tukholman suurlähettiläs nimitti minua kollegakseen.
Tilaisuudet pitää käyttää hyväksi.
Tulee myös oikaista valheita, joita lehdet levittävät.
Täytyy vaatia samaa palstatilaa oikealle tiedolle.
Olen siis aikonut olla aktiivinen eri tavoin.
Mitä sanomaa haluat levittää?
Haluan korostaa profeetallisessa ulottuvuudessa elämistä.
Sanoma riippuu myös siitä, kenen kanssa puhun.
Jos puhun juutalaisen suurlähettilään kanssa, -
minun on osoitettava hänelle täysimittaista tukea -
ja tarvittaessa lohdutusta rankan tilanteen vuoksi.
On hyvä myös rohkaista juutalaisia -
profetioihin perustuvalla tulevaisuuden toivolla.
Kristittyjä rohkaisen tutustumaan Israel-profetioihin -
sekä puolustamaan Israelia ja rukoilemaan sen puolesta.
Kadunmiehelle taas ehkä huomauttaisin, -
että juutalaisilla on oikeus olla olemassa -
kuten jokaisella etnisellä ryhmällä.
Hänelle voi korostaa ihmisen koskemattomuutta ja ihmisoikeuksia.
Pohjolassa voi puhua ihmis- oikeuksista ja puolustaa niitä.
Mutta kun aletaan puhua Israelista, tulee ikään kuin oikosulku.
Silloin ihmiset tukevatkin mieluummin Israelin vihollisia.
Olet myös pyrkinyt saamaan nuoria kiinnostumaan Israelista.
Israel-työssä on monesti mukana vanhempia ihmisiä.
Oletko onnistunut nuorten parissa?
Näihin asioihin pitää rukoilla strategiaa ja viisautta, -
koska aivan liian vähän nuoria on mukana.
Täytyy tehdä työtä asian puolesta.
Meillä oli 20-vuotias lapsen- lapsemme Sebastian mukana -
vastikään Israelin-matkalla.
Näytimme hänelle kaiken mahdollisen.
Sillä tavalla voi laskea Israelin nuoren sydämelle.
Kirkkomme Israel-konferensseihin aktiivisesti osallistuneet nuoret -
saivat myös Israelin sydämelleen.
Kysyin eräältä nuorelta täällä Ruotsissa, -
mikä olisi paras tapa innostaa nuoria Israelin suhteen.
On nimittäin väärin pitää Israel-tapahtumien aikaan -
nuorille eri kokousta jostain muusta aiheesta.
Hän vastasi: "Sinun pitää puhua Raamatun profetioista, -
jotka toteutuvat tänään, ja Israelissa tapahtuvista ihmeistä."
On jännittävää nähdä, miten profetiat toteutuvat Israelissa.
Nuoret kiinnostuvat nähdessään Jumalan suuruuden.
Nuoria ei tarvitse viihdyttää, -
vaan heidän pitää saada kuulla kaikki raskaan sarjan profetiat.
Meidän täytyy myös saada seurakunnan johtajat käsittämään, -
että on aika luovuttaa seuraavalle sukupolvelle -
herätyksen perintö, johon Israel kuuluu.
Nämä ovat todella tärkeitä asioita.
Mutta miten nuori tai vanhempikin voisi alkaa käytännössä -
tukemaan Israelia?
Tarvitsemme aina esikuvaksi jotain vanhempaa ihmistä.
Jos me vanhemmat emme ole ymmärtäneet välittää tätä asiaa -
eteenpäin, he voivat pyytää meitä kertomaan.
He voivat pyytää päästä mukaan Israelin-matkalle -
tai pyytää meitä puhumaan nuortenkokoukseen.
On monta tapaa saada asiasta ilmestystä.
Mutta seurakuntien johdon täytyy olla mukana luovuttamassa -
asiaa eteenpäin, koska olemme usein tässä suhteessa kriisissä.
Nuoret haluavat myös toimia käytännössä.
Miten he voisivat toimia Israel-asiassa käytännössä?
Lähetin yhden tyttäremme -
17-vuotiaana kibbutsille Israeliin.
Hän rakastui maahan niin, että matkusti sinne uudelleen.
Hän antaa Israelille nykyään täyden tukensa.
Eli nuoren voi lähettää käymään Israelissa.
Jotkut järjestöt järjestävät kokouksia nuorille Israeliin.
Meidän täytyy etsiä, sponsoroida ja lähettää nuoria.
Eivät he itse tee tätä aloitetta kovin helposti.
Myös kotona Israelista kuulleet nuoret tarvitsevat rohkaisua.
Israel-työtä ei pitäisi rajoittaa srk:ssa tietylle ryhmälle, -
joka soittaa soofaria ja heiluttaa lippuja.
Israel-työn tulee rakentua -
historiallisille ja raamatullisille tosiseikoille.
Kaikkien sukupolvien tulee olla seurakunnassa asiassa mukana -
Mal. 4:6:n mukaan: "Ja hän on kääntävä jälleen isien sydämet -
lasten puoleen ja lasten sydämet heidän isiensä puoleen..."
Vahvassa seurakunnassa kaikki kannattavat Israelia.
Palaamme tuohon vielä.
Mutta mitä käytännön ensi askeleita voisivat ottaa ne nuoret, -
jotka eivät halua pelkästään istua kokouksissa?
Mitä konkreettista voisimme tehdä Israelin puolesta?
En tarkoita nyt kokousten järjestämistä.
Nuoret voisivat esimerkiksi kerätä rahaa -
tai auttaa Israel-tuotteita myyviä yrityksiä.
Mutta he saavat ihan toisen käsityksen asiasta, -
jos pääsevät matkustamaan Israeliin.
Voisimme näyttää nuorille jännittäviä Israel-filmejä, -
jotta he innostuisivat esimerkiksi keräämään rahaa matkaa varten.
He voivat puhua hyvää Israelista ja päästä vauhtiin eri tavoin.
Kibbutsilla voi auttaa hyvin konkreettisella tavalla.
Nuoret voivat olla Israelissa erityyppisissä vapaaehtoistöissä.
Monet nuoret haluavat viettää lukion jälkeen sapattivuoden.
He voisivat mennä avuksi johonkin järjestöön.
On monia vaihtoehtoja. Se voisi olla nuorista kivaa.
Minä ja moni muu olemme tehneet niin.
Maahan ja kansaan tutustuu paljon syvemmin, -
kun asuu, elää ja tekee työtä paikan päällä.
Näin voidaan toimia.
Ensin nuoret tarvitsevat rohkaisua, ymmärrystä ja ilmestystä.
Silloin he haluavat matkustaa.
On olemassa monia järjestöjä, joiden kautta voi auttaa.
Nuorten tulee ymmärtää, ettei Israel ole mikään tavallinen maa -
vaan Jumalan maa.
Siellä työskentely on jännittävää ja koskettaa sydäntä.
Silloin heistä tulee Israelin taikka Jumalan lähettiläitä.
Kertoisitko jonkun viisauden sanan Israel-kutsun toteuttamisesta?
Kutsumusta pitää ruokkia, jottei se heikkenisi.
Puhuimme aiemmin Israel-kutsumuksen ytimestä.
Sen ytimessä on profeetallinen ulottuvuus ja Messias itse.
Raamattu puhuu paljon Messiaan saapumisesta.
Siinä on asioiden ydin.
Israelin ympärillä on paljon jännitteitä, koska -
vihollinen yrittää estää Jumalan tarkoitusperiä toteutumasta.
Siksi meidän kristittyjen täytyy varmistua, millä puolella olemme.
Haluaisitko sanoa lopuksi jotain katsojille?
Olemme puhuneet tärkeästä aiheesta ja elämme epävarmassa maailmassa.
Siksi on tärkeä tukea Jumalan omaisuuskansaa -
rukoilemalla, ostamalla Israel-tuotteita, -
järjestämällä Israel-matkoja ja -kokouksia ja puhumalla totuutta.
Raamatun profetiat toteutuvat nykyään voimallisesti.
Juutalaiset palaavat maahansa, ja kun he palaavat, -
se alkaa kukoistaa lukuisten profetioiden mukaan.
Myös antisemitismi leviää ilman mitään järkevää syytä.
On ajan merkki, -
että kansat vastustavat Israelia.
Ne haluavat jakaa Israelin maan ja tuhota sen kansan.
Se on vihollisen provokaatio -
Jumalaa ja hänen Israelia koskevia suunnitelmiaan vastaan.
Päätä sinäkin jo tänään olla Israelin puolella!
Kiitos, Jeesus, että saamme siunata juutalaisia -
ja että annat voidellut silmät nähdä, mitä ajassa tapahtuu.
Silloin sanomme Ruutin tavoin: -
"Mihin sinä menet, sinne minäkin menen, -
sinun kansasi on minun kansani." Kiitos.
Kiitos. Seuraavalla kerralla on mukana uusi jännittävä vieras. Hei!
Olemme puhuneet Israelin tukemisen merkityksestä.
TV7 tekee hienoa työtä -
kertoessaan totuutta Israelin tapahtumista.
Olen siitä kiitollinen.
Siksi meillä on etuoikeus tukea TV7:ää taloudellisesti.
Lahjasi kylvetään hyvää maahan. Kiitos lahjastasi.
Lahjoituspuhelin 0600-10077. Soitto maksaa 10.01 eur + pvm.
Suomennos: Annamari Kortelainen